Fritz Stern

Fritz Richard Stern (født 2. februar 1926 i Breslau, da i Tyskland, nå i Polen, død 18. mai 2016, i New York, USA) var en tyskfødt amerikansk historiker.

Hans forskningsområde var tysk historie og historiografi. Blant annet har han forsket på det jødiske trossamfunnets historie i Tyskland og hvordan jødisk kultur påvirket Tyskland og omvendt. Ifølge Stern produserte denne interaksjonen det han kaller «den tysk-jødiske symbiose» som bidro til nyskaping innen mange felt inkludert litteratur og vitenskap,Moses, J. (1989). Stern," Dreams and Delusions: The Drama of German History"(Book Review). German History, 7(3), 376.Moyn, S. (1996). German Jewry and the Question of IdentityHistoriography and Theory. The Leo Baeck Institute Year Book, 41(1), 291-308. som han mente Albert Einstein er det beste eksempel på.Mitchell, A. (1989). «Fritz Stern. Dreams and Delusions: The Drama of German History. New York: Alfred A. Knopf. 1987.». The American Historical Review, Vol. 94, No. 1 (Feb., 1989), pp. 168-169

Han var særlig opptatt av å spore det politiske og kulturelle grunnlaget for nazismens fremvekst i Tyskland. Ifølge Bernt Hagtvet var Stern særlig god til å vise hvor lett det var å mobilisere idealisme for nazistene: Nazismen var forførerisk fordi den ikke direkte appellerte til vold og drap, men i stedet appellerte til offervilje, lengsel etter renhet, patriotisme og skjønnhet.

Hajo Holborn var hans lærer, mentor og venn.Stern, F. (2006). Five Germanys I have known. A History & Memoir . Macmillan.

 Liv 

Sterns familie var jødisk og forlot Tyskland i 1938 og innvandret til USA. Han studerte ved Columbia University, hvor han var professor fra 1953 til 1997.

Stern ble i 1994 utnevnt til den tyske ordenen Pour le Mérite für Wissenschaften und Künste. I 1999 mottok han Friedenspreis des Deutschen Buchhandels og i 2004 Leo Baeck-medaljen.

 Verker (utvalg) 
 The Politics of Cultural Despair (1961/1963)
 The Varieties of History: From Voltaire to the Present (1970)
 Gold and Iron, (1977)
 The Failure of Illiberalism (1973)
 Dreams and Delusions (1987)
 The five Germanies I have known (2006)
 The Responsibility of Power: Historical Essays in Honor of Hajo Holborn, London: Macmillan, 1968, 1967 (redigert sammen med Leonard Krieger).

 Referanser 

Kategori:Historikere fra USA
Kategori:Pour le Mérite
Kategori:Personer fra USA født i Tyskland
Kategori:Personer fra Wrocław
Kategori:Personer fra New York City
Kategori:Friedenspreis des Deutschen Buchhandels